
ประกาศองค์การบริหารส่วนตำบลเกาะขันธ์
        เรื่อง  สอบราคาจ้างองค์การบริหารส่วนตำบลเกาะขันธ์
        ตำบลเกาะขันธ์ อำเภอชะอวด จังหวัดนครศรีธรรมราช
      ***********************************


 ด้วยองค์การบริหารส่วนตำบลเกาะขันธ์    มีความประสงค์จะสอบราคาจ้างเหมาโครงการก่อสร้าง  จำนวน   2 โครงการ ดังนี้
               1.โครงการก่อสร้างถนนคอนกรีตเสริมเหล็ก สายทุ่งนาบน  2  หมู่ที่  7
  
 โดยก่อสร้างถนนกว้าง 4.00 เมตร  ระยะทางยาว 100 เมตร  หนา 0.15 เมตร  ไหล่ทางลงด้วยหินคลุกกว้างข้างละ  0.50 เมตร หนา 0.15  เมตร ระยะทางยาว  100 เมตร  ทั้งสองข้าง (ตามแบบอบต.เกาะขันธ์) พร้อมติดตั้งป้ายประชาสัมพันธ์โครงการตามแบบมาตรฐานอบต. จำนวน 1 ป้าย   (ราคากลาง  196,000.- บาท)

 2.โครงการจัดสร้างระบบบาดาล (เจาะบ่อบาดาล)  บ้านห้วยทิง   หมู่ที่  7
  
 โดยทำการเจาะบ่อ ขนาดเส้นผ้าศูนย์กลาง 150 มิลลิเมตร (6 นิ้ว)  ลึกไม่น้อยกว่า 40 เมตร ปริมาณน้ำไม่น้อยกว่า 5 ลูกบาศก์เมตรต่อชั่วโมง    พร้อมติดตั้งป้ายประชาสัมพันธ์โครงการตามมาตรฐาน อบต. จำนวน  1  ป้าย ณ หมู่ที่ 7   (ราคากลาง  150,000-บาท )
               ผู้มีสิทธิเสนอราคาจะต้องมีคุณสมบัติดังนี้
  1. เป็นนิติบุคคล หรือ บุคคลธรรมดา ที่มีอาชีพรับจ้างทำงานที่สอบราคาจ้างดังกล่าว
                2.ไม่เป็นผู้ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา
         3. มีผลงานก่อสร้างประเภทเดียวกันในวงเงินไม่น้อยกว่า      -     บาท     (ตามเอกสารสอบราคาจ้างเลขที่                    

12-13 /2553       ลงวันที่  28     เดือนเมษายน  พ.ศ.2553   )

         4. ผู้ประสงค์จะซื้อเอกสารสอบราคาจะต้องแสดงหลักฐาน ดังต่อไปนี้ ต่อเจ้าหน้าที่
                4.1หนังสือรับรองการจดทะเบียนหุ้นส่วนบริษัท กรณี เป็น นิติบุคคล / หรือ บัตรประจำตัว    ประชาชน  กรณี เป็น บุคคลธรรมดา
                       4.2 หนังสือมอบอำนาจซึ่งปิดอากรแสตมป์ตามกฎหมายในกรณีมอบอำนาจให้ผู้อื่นทำการแทน
                 กำหนดดูสถานที่ก่อสร้างในวันที่   17     พฤษภาคม   2553    โดยพร้อมกันที่องค์การบริหารส่วนตำบลเกาะขันธ์ เวลา 10.00 น. เพื่อเจ้าหน้าที่จะได้นำไปดูสถานที่พร้อมกันและรับฟังคำชี้แจงรายละเอียดเพิ่มเติม เวลา 11.00 น. ณ สถานที่ดำเนินงานก่อสร้าง ผู้ที่มาแสดงตนและลงชื่อดูสถานที่หลังเวลา     -     ถือว่าสละสิทธิ์การดูสถานที่ (หมายเหตุ  ผู้ที่ไม่มาดูสถานที่และฟังคำชี้แจงรายละเอียดเพิ่มเติม ถือว่ารับทราบหลักเกณฑ์ตามที่องค์การบริหารส่วนตำบลเกาะขันธ์กำหนดทุกประการ)

                    กำหนดยื่นซองสอบราคา ในวันที่  18  พฤษภาคม  2553 ระหว่างเวลา 09.30 น. ถึง 10.00 น. ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (ที่ว่าการอำเภอชะอวดหลังใหม่)  โดยจ่าหน้าซองถึง   “ประธานคณะกรรมการเปิดซองสอบราคา ตามใบเสนอราคาเลขที่             /2553 "     (โดยถือนาฬิกาของศูนย์เป็นเกณฑ์)    

                    กำหนดเปิดซองสอบราคาในวันที่  18  พฤษภาคม  2553    ตั้งแต่เวลา 10.10 น. เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (ที่ว่าการอำเภอชะอวดหลังใหม่)  

                   ผู้สนใจติดต่อขอซื้อเอกสารสอบราคาจ้างเลขที่  12 /2553  ในราคา ชุดละ   1,000 .- บาท , เอกสารสอบราคาจ้างเลขที่  13/2553 ราคาชุดละ    800.- บาท ได้ที่องค์การบริหารส่วนตำบลเกาะขันธ์  ระหว่างวันที่ 29   เมษายน  ถึงวันที่   17    พฤษภาคม  2553  หรือสอบถามทางโทรศัพท์หมายเลข  (075) 493111ในวันและเวลาราชการหรือดาวน์โหลดข้อมูลได้ที่เว็บไซด์ขององค์การบริหารส่วนตำบลเกาะขันธ์:  www.kohkhan.go.th
                  จึงประกาศให้ทราบโดยทั่วกัน



             ประกาศ  ณ  วันที่   28     เดือน เมษายน  พ.ศ. 2553

             (นายอุดม  ไชยภักดี)





          นายกองค์การบริหารส่วนตำบลเกาะขันธ์
